Hier is die 10 duurste strate in SA | Netwerk24
Deur Helena Wasserman, Business Insider 07 Mei 2019 05:00
Eloffstraat is dalk die duurste straat in die Monopoly-bordspeletjie, maar die ware Jakob is eintlik ’n lowergroen laan in die Kaapse woonbuurt Constantia.
Heelparty van Suid-Afrika se duurste wonings is in die Kaapse woonbuurt Llandudno. Foto: Wikipedia
Luidens nuwe navorsing deur die eiendomsgroep Lightstone beloop die gemiddelde prys van ’n huis in Monterey-weg in Constantia byna R30 miljoen.
Dit maak dit die duurste straat in Suid-Afrika.
Lightstone het tot hierdie slotsom gekom deur te kyk na die prys van byna agt miljoen geregistreerde eiendomme oor die hele Suid-Afrika.
Al die huise in Suid-Afrika se duurste strate kos meer as R20 miljoen, het die eiendomsgroep gevind.
Die duurste woonbuurte is Llandudno in Kaapstad en De Bosch in Stellenbosch. Die gemiddelde huispryse daar is onderskeidelik R18,6 miljoen en R17,1 miljoen.
In Higgovale aan die hange van Tafelberg en Leeukop kos huise ’n gemiddeld van R15,2 miljoen.
Hoewel al hierdie peperduur woonbuurte in die Wes-Kaap is, verteenwoordig Gauteng byna 40% (oftewel R2 000 miljard) van die hele land se totale residensiële waarde.
Suid-Afrika se meer as 6,7 miljoen geregistreerde residensiële eiendomme is gesamentlik R5 400 miljard werd
Hier is die duurste strate in Suid-Afrika:
1. Monterey-weg, Constantia, Kaapstad. Gemiddelde huisprys: R29,88 miljoen
2. Ravine-weg, Bantrybaai, Kaapstad. Gemiddelde huisprys: R27,58 miljoen
3. Logiesbaai-weg, Llandudno, Kaapstad. Gemiddelde huisprys: R27,25 miljoen
4. Killarney-weg, Sandhurst, Johannesburg. Gemiddelde huisprys: R22,3 miljoen
5. Sunset-laan, Llandudno, Kaapstad. Gemiddelde huisprys: R21,53 miljoen
6. Glencoe-laan, Oranjezicht, Kaapstad. Gemiddelde huisprys: R21,5 miljoen
7. St. Louis-laan, Fresnaye, Kaapstad. Gemiddelde huisprys: R21,42 miljoen
8. Chesterfield-weg, Oranjezicht, Kaapstad. Gemiddelde huisprys: R21,1 miljoen
9. 5de Laan, Illovo, Johannesburg. Gemiddelde huisprys: R20,88 miljoen
10. Beauvais-laan, Bel Ombre, Kaapstad. Gemiddelde huisprys: R20,7 miljoen.
Meer oor: Lightstone | Constantia | Higgovale | Stellenbosch | Luukse Eiendom | Huismark | Huispryse | Eiendom
Nasionale belasting kan huismark knak
Goeie waarde in noorde van Jozi
Al hoe meer in SA verkoop huis om te emigreer